section_heading: Ljubitelj sporta
paragraph_text: Uz jazz, druga Crystalova velika ljubav bio je bejzbol. I tu mu je ljubav, očito, usadio otac, dobar igrač bejzbola dok je bio na sveučilištu. Otac ga je redovito vodio na stadion New York Yankeesa koji mu je od rane mladosti postao važno utočište. Njegovi heroji su tada bili bejzbol velikani, legende tog sporta, Babe Ruth, Mickey Mantle i Roger Maris. Crystal je kasnije i sam igrao bejzbol, i to prilično uspješno, pa je neko vrijeme razmišljao da postane profesionalni sportaš. Zbog toga je, kad je došlo vrijeme da studira, izabrao sveučilište Marshall u Virginiji, koje je davalo stipendije za nadarene igrače, a i mnogi su klubovi s njega regrutirali nove igrače. No, plan mu se izjalovio i nikada nije zaigrao za školsku momčad. Taj je program, naime, ukinut iste godine kad se on upisao pa je time srušen dobar dio Crystalovih mladenačkih snova.